ПРОТОКОЛ №  22
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  06 юли 2015 г.

Днес, 06 юли 2015 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

	         ПРЕДСЕДАТЕЛ:  НЕЗАБРАВКА СТОЕВА
	                  ЧЛЕНОВЕ:  ГАЛИНА КАРАГЬОЗОВА
                                             КАЛИН КАЛПАКЧИЕВ
                                                                        ВАСИЛ ПЕТРОВ

Отсъствали няма.

При обсъжданията по т. 1 от дневния ред на заседанието присъства г-жа Албена Костова - инспектор в Инспектората към ВСС.

По внесените допълнителни материали и на основание последвалите разисквания по дневния ред

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Включва в дневния ред следните допълнителни материали:

1. Писмо от г-н Христо Иванов – министър на правосъдието, вх. № 04-00-176/01.07.2015г.

1.1. ОТНОСНО: Акт за резултати от извършена планова проверка в Софийска градска прокуратура, извършена в изпълнение на заповед № ПП-01-90/29.09.2014 г. на Главния инспектор на ИВСС ведно със становищата на Главния инспектор на ИВСС по постъпилите възражения на административните ръководители на СГП, прокурор Детелин Георгиев от СГП, прокурор Ели Ваклинова от СГП и следовател Сийка Милева от СО-СГП.

1.2. ОТНОСНО: Акт за резултати от извършена планова проверка в Софийска градска прокуратура, извършена в изпълнение на заповед № ПП-01-92/03.10.2014 г. на Главния инспектор на ИВСС ведно със становищата на Главния инспектор на ИВСС по постъпилите възражения на административните ръководители на СГП, прокурор Йорданка Чанкова от СГП и прокурор Калин Софиянски от СГП.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ОТЛАГА разглеждането на Акта за резултати от извършена планова проверка в Софийска градска прокуратура, извършена в изпълнение на заповед № ПП-01-90/29.09.2014 г. на Главния инспектор на ИВСС, с оглед запознаване с констатациите от извършената проверка, за следващо заседание на Комисията.
1.2. ОТЛАГА разглеждането на Акта за резултати от извършена планова проверка в Софийска градска прокуратура, извършена в изпълнение на заповед № ПП-01-92/03.10.2014 г. на Главния инспектор на ИВСС, с оглед запознаване с констатациите от извършената проверка, за следващо заседание на Комисията.

2. ОТНОСНО: Жалба с вх. № 94-00-866/30.06.2015 г. от Борис Людмилов Матеев срещу съдии от Върховния административен съд във връзка с адм.дело № 7599/2014 г. по описа на ВАС, V-то отделение.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. ИЗПРАЩА жалбата на Борис Людмилов Матеев  с вх. № 94-00-866/30.06.2015 г. на Инспектората към Висшия съдебен съвет, за извършване на проверка по движението на адм.дело № 7599/2014 г. по описа на ВАС, V-то отделение, в частта касаеща направения отвод от съдия ........................... и избора на следващ съдия в състава на делото.

3. ОТНОСНО: Писмо от г-н Христо Иванов – министър на правосъдието, вх. № 04-00-176/01.07.2015г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. Приема за запознаване изпратените с писмо на министъра на правосъдието преведените актове на Комитета на министрите на Съвета на Европа (SEPEJ), както следва:
- Обзор на Доклада за Европейските съдебни системи – Издание 2014 г. (данни 2012 г.): ефективност и качество на правосъдието, изготвен от SEPEJ;
- Насоки за ролята на вещите лица, назначени от съда в съдебното производство в държавите членки на Съвета на Европе (SEPEJ (2014) 14);
- Насоки за организацията и достъпността на съдебните сгради (SEPEJ (2014) 15) и
- Ревизирани насоки на САТУРН за управление на времето на съдебното производство (2-ра редакция) (SEPEJ (2014)16).

3.2. Материалите по т. 3 от настоящия дневен ред ще бъдат обсъдени в следващото заседание на Комисията по предотвратяване и установяване на конфликт на интереси и взаимодействие с Инспектората към Висшия съдебен съвет.

3.3. ИЗПРАЩА писмото на министъра на правосъдието ведно с приложенията към него на Инспектората към Висшия съдебен съвет, за изразяване на становище.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 		/п/
			
НЕЗАБРАВКА СТОЕВА